TATA PANGIBADAH MINGGU BIASA XVI - 19 JULI 2020 Gedung Induk Papringan, jam 06.30 WIB Pepanthan Nologaten, jam 08.30 WIB 1. Pacawisan: Imam Pandonga ing Konsistori 2. Liturgos : "Bapak, Ibu, Sadherek kinasih wonten ing Gusti Yesus Kristus. Pradataning Pasamuwan ngaturaken sugeng rawuh lan sugeng nindakaken pangibadah minggu punika. Kasarasan lan kawilujengan mugi tansah rumentah wonten ing panjenengan sadaya, tinebihna saking nir sambikala. Saderengipun pangibadah kawiwitan, kula nyuwun kawigatosanipun sawetawis, awit wontenipun pawartos greja, Minggu, 19 Juli 2020, ingkang mekaten suraosipun: (Maosaken Pawartos Pasamuwan). Jangkeping pawartos saged dipun waos lumantar pawartos online kagem pasamuwan ingkang nindakaken pangibadah wonten dalem, utawi lumantar selebaran ingkang sampun kacawisaken ing ngajeng greja. Pasamuwan kinasih, sumangga kanthi bingahing manah kita sami murwakani pangibadah punika kanthi repening Kidung Pasamuwan Jawi 28: pada 1 "Suci, Suci, Suci"....Pasamuwan katuran jumeneng Suci, suci, suci pinuji Hyang suci. Allah Mahamulya kang jumeneng Raja. suci, suci, suci pinundhi Hyang Widi titah sadaya memuji samnya. 3. Votum tuwin Salam Karaharjan : (Pasamuwan Jumeneng) Pendeta Sadaya : Sesarengan kita mratelakaken pangaken konjuk Gusti ingkang mekaten : : Pitulungan kita punika pinangkanipun saking Sang Yehuwah ingkang ingkang mboten nate nilaraken nitahaken pakaryaning Astanipun. langit lan bumi, tuwin Pendeta : Sih rahmad lan tentrem rahayu saking Sang Yehuwah Gusti kita, tuwin Gusti Yesus wonten ing bapak, ibu, sadherek lan anak-anak sadaya. Pasamuwan : Mekaten ugi ing panjenengan. Sadaya : 5 7 i / 5 7 i . / 5 4 3 . / Amin Amin Amin (Liturgos : Pasamuwan kula aturi lenggah) 4. Lektor Lektor Jemaah : "Puji sokur konjuk Gusti" : Waosan Sabda Introitus : Yesaya 44 : 6 - 8 : "Mekaten sabdanipun Gusti" (Pasamuwan Lenggah) 5. Liturgos : "Pasamuwan kinasih, Pangeran Yehuwah punika ingkang kawitan lan ingkang wekasan, kita umatipun sampun samestinipun dados pasesksi wontenipun sadaya kala wau. Pramila sumangga kita sami puji konjuk Asmanipun Gusti kanthi ngrepenaken Kidung Pasamuwan Jawi 71 : pada 1 "Duk Nyipati Gung Pakaryaning Gusti" Duk nyipati gung pakaryaning Gusti lintang abyor ing dalu kang sepi, wah gumleger ing gludhug ing akasa, kula ngungun gunging kamulyanta. Nyawa kula gya sumyak sung puja, yekti Allah mahakwasa. Nyawa kula gya sumyak sung puja, yekti Allah mahakwasa. 1
6. Pendeta : Sabda Andharaning Katresnan : Yokanan 13 : 34 - 35 7. Imam : Pangakening Dosa Imam : "Gusti sampun paring pepakon anyar tumrap kita sadaya, supados kita sami tresnan- tinresnanan, kadosdene Gusti sampun tresna dhumateng kita sadaya. Namung punapa kita sampun saged mujudaken sadaya punika, satemah saben tiyang sami pirsa, menawi kita muridipun Gusti. Kita punika ringkih, cubluk, lan kebak ing dosa, awit mboten saged nyembadani kanthi sae punapa ingkang sampun dipun dhawuhaken Gusti, pramila kanthi andhap asor kita nyawisaken pamratobat kita. Kita cawisaken lumantar repening Kidung Pasamuwan Jawi 117 "Kala Kula Dhawah" Kala kula dhawah lan tanpa daya, nyawa kula kapetek, kasiksa. Kula tansah nyuwun tulung mring Gusti, karsa rawuh, mrih amitulungi. Kula tansah kaangkat maring arga, kula kwawi anempuh prahara; wah kiyat, wit sinanggi swiwinya, anglangkungi budidaya kula. 8. Imam : Sumangga kita sowan Gusti lumantar pandonga pamratobat: "Dhuh Rama ingkang kasuwargan, kawula sowan wonten ing ngarsa Paduka kanthi cubluking manah, awit kawula mboten saged mujudaken punapa ingkang dados karsa Paduka, sinaosa punika mboten awrat, namung kawula tansah nglirwakaken dhawuh Paduka supados dados murid Paduka kanthi tresnan-tinresnanan dhumateng sesami. Pramila dhuh Gusti, kawula nyuwun gunging Sih kawelasan Paduka, awit dosa-dosa kawula. Pamratobat kawula punika kawula unjukaken wonten ing ngarsa Paduka lumantar Gusti Yesus Kristus Juru Wilujeng ingkang sejatos. Amin." 9. Pendeta : Sabda Pawartos Sih-Rahmat : Rum 3 : 23 - 24 10. Pendeta : Sabda Pangatag-atag Gesang Anyar : II Timotius 2 : 1 - 4 11. Liturgos : "Pasamuwan ingkang dipun tresnani Gusti Yesus, Gusti Allah punika kebak ing sih- rahmat, pramila sumangga minangka umatipun kita kedah ndherek nandang sangsara kados prajuritipun Sang Kristus, ingkang nalika berjuang, mboten mraduli prekawis-prekawis ingkang gegayutan kaliyan panggesanganipun. Sumangga kita sanggemi punapa ingkang dados dhawuhipun kanthi suka rena ngrepenaken Kidung Pasamuwan Jawi 448: pada 1 lan 2 "Pra Prajurite Gusti".....Pasamuwan kula aturi jumeneng: (1) Pra prajurit e Gusti kang samnya di nuta, aywa padha suwala nyebar kabar adya, ye ku kabar sih rahmat tedhak saka swarga Kang sinungken pra umat pinurih pracaya. Refr: Payo, maju, ja giris atimu, marga Gusti nganthi salakumu! Payo, maju, undhangna samangkya, murih kang mblasar, nggetuni, mratobat agya. (2) Sajroning prang, sabukan kayekten, ja lali, kaadilan dadia kere mitayani. Trumpahmu cumadhanga Injiling raharja, denundhangna warata saindhenging donya.....Refr: 12. WEDHARING SABDANIPUN GUSTI: (Pasamuwan Lenggah) Pendeta Pendeta : Maosaken : MATEUS 13 : 24 - 30, 36 - 43 : "Rahayu saben tiyang ingkang mirengaken sabdanipun Gusti nindhakaken karsanipun Gusti ing gesang padintenan. Haleluya." Psmwn : 1 1 | 3 3 0 3 3 | 5 5 0 5 5 | 6 . 5 4 3 | Hale-luya Hale-luya Hale - lu - ya 2 lan
Irah-irahan : "Tansah Pitados ing Satengahing Tantangan lan Panandhang" Ancas : Pasamuwan nggadhahi kekuwatan iman kagem njagi jatining diri minangka putraning Allah, sinaosa ngadhepi tantangan lan panandhang. 13. Kempaling Pisungsung Imam: "Pasamuwan ingkang kinasih, sabdanipun Gusti sampun kawedhar kanthi gamblang, kita dipun emutaken malih sinaosa ngadhepi tantangan lan panandhang, kita kedah nggadhahi kekiyatan iman satemah tansah pitados dhumateng sih-rahmatipun Gusti. Pramila minangka atur panuwun awit lubering berkah saking Gusti, sumangga kita ngaturaken pisungsung Minggu, Wulanan, utawi Mirunggan. Pisungsung minggu mawi kanthong 1 lan 2 kacawisaken kagem pasamuwan, lan kanthong 3 kacawisaken kagem panyengkuyung dana pengadaan rumah emeritus. Atur pisungsung kinanthen sabdanipun Gusti minangka tetalesing atur panuwun, ingkang sinerat ing Ibrani 13 : 15 - 16, mekaten suraosipun: "Kang iku payo kita padha tansah saos kurban pamuji sokur marang Gusti Allah lumantar Panjenengane, iya iku kang arupa wohing lambe kang ngluhurake asmane. Sarta aja lali nindakake kabecikan lan aweh pitulungan, jalaran iya kurban-kurban kang mengkono iku kang ndadekake keparenge Gusti Allah." Imam : Kempaling pisungsung kinanthen repening Kidung Pasamuwan Jawi 186 : pada 1 dumugi sacekapipun "Urip Kang Samesthine" (1) Urip kang samesthine, lamun tansah ngucap sukur, Neng ngarsane Sang Kristus, tan pantes takabur. Refr: Jroning susah lan bungah sadhengah kaanan, Aku angidung memuji sukur, yeku karsa-Nya! (2) Nadyan prahara nempuh sarta ombak anyempyuh, aku trus muji sukur, konjuk mring Gustiku.....Refr: (3) Kanggo apa uripmu, lamun tanpa ngucap sukur? Kristus dadya Panebus, pasrah kanthi tulus. .....Refr: (4) Dhuh Gusti mugi rena nampi atur kawula, Roh Suci anunggila, nuntun ing samarga. .....Refr: 14. Pendeta : Pandonga Solur lan Syafaat 15. Liturgos : Sumangga kita nglairaken pangaken dhumateng Gusti sesarengan kaliyan umat ing (Pasamuwan Lenggah) salumahing bumi, kanthi Pangaken Pitados Rasuli....Pasamuwan kula aturi jumeneng 16. Pendeta : Berkah 17. Liturgos : "Pasamuwan kinasih, sumangga kita pungkasi pangibadah punika, kondur kalayan nyuraosi sabdaning Gusti lan matrapaken wonten ing gesang padintenan. Pangibadah katutup kanthi repening Kidung Pasamuwan Jawi 436: pada 1 lan 2 "Gusti Nuntun Lampah Kula" (1) Gusti nuntun lampah kula, saklangkung nggèn kula begja Celak miwah tebih ugi, kula tansah dipun kanthi. Refr: Nggih Gusti kang nganthi kula, astanya pyambak kang ngreksa Mila kula manut Gusti, Juru wilujeng sejati. (2) Dadosa ing wanci siyang punapa kesaput ratri, tyas peteng utawi padhang, kula tansah dipun kanthi.....Refr: 18. Liturgos: "Pasamuwan kinasih, pangibadah minggu punika sampun purna, Pradataning Pasamuwan ngaturaken gunging panuwun dhumateng Bapak/Ibu Pandhita......., ingkang sampun medharaken sabdaning Gusti, para petugas PPI ingkang sampun lelados satemah pangibadah saged kaleksanan kanthi lancar, semanten ugi dhumateng Pasamuwan ingkan sampun rawuh. Sugeng kondur, sumangga tansah njagi kasarasan kanthi netepi punapa ingkang dados protokol kesehatan Covid-19. Sugeng dinten minggu, Gusti Paring Berkah." 3